Document ID: /roh_data/filtered/fineweb-2-filterrobots_roh.jsonl.gz/58381

in gol tonscha per 3 puncts
La sonda sera ha puspei giu liug in derbi a Trun. La secunda equipa dil CB ei semesirada cull'US Schluein/Glion.
Il CB entscheiva bein e pren il giug naven dall'emprema minuta enta maun. Cun in cultivau ballapei vegn il CB adina puspei malsegirs avon il gol da Schluein. Sco usitau drova il CB era encunter Schluein pliras schanzas per finalmein sittar igl emprem gol dil giug. Ella 35avla minuta setta Kevin Albin allura d'ina acziun sin l'ala dretga il gol decisiv.
Suenter pausa gioga il CB mender. Ils giugadurs fan grev a sesezs enstagl da dar sempel e schar cuorer igl adversari. Schluein vegn oravontut ellas davosas diesch minutas tier bunas occasiuns. Legreivlamein vegn Schluein buca da nezegiar las schanzas. Aschia gudogna il CB il derbi e selegra gia ussa sin il proxim derbi che ha liug sonda, ils 14 da matg 2016 allas 16.00 uras a Rueun. Il CB selegra sin massa fans e vul secapescha era engular 3 puncts da Rueun.